« Tilawin ttawin-d akal seg imukan yettwassnen s wakal n ufexxar. Si tama nniḍen tedzen afrur n lqermud rennun-t i wakal-nni, ssyen ɛerrken amexluḍ-nni, mi yekfa s leɛrik bennun yiss-s tiɣawsiwin n usewwi d tgella yecban tiqeslin, tibuqalin, tirba, iḍujan,…atg. Mi semden tiɣawsiwin-agi i d-bnan, fkan-asent udem iwatan ad tent-ǧǧen ad qqarent. Mi qqurent ad tengren di tmes ad qdent, mi qdent ad tent-id-kksen, ad tent-sxedmen deg wayen i bɣan».1 « Tilawin ad d-awint talaxt ad tt-fesrent, mi tekkaw neɣ teqqur ad tt-dzent syen ad ttslaxsent s waman, ad as-rnunt afrur ( d taɣawsa n talaxt yerzen ) ad t-dzent ad t-sifent, ad txelḍent d talaxt syen ad meslent allalen ibɣant mi kfant ad ten-qdent ad zwirent isɣaren ad rnunet allalen-nni imeslent syen ad rnunet sufell-a-nsen tacicin ( allim d lɣbar ). Llan wallalen i wumi xedment arqem »2.